|  |  |
| --- | --- |
| Nagytarcsa község címere | **Nagytarcsa Község Önkormányzata****Polgármester** **2142 Nagytarcsa, Rákóczi u. 4**. |

**ELŐTERJESZTÉS**

**Nagytarcsa Község Önkormányzata Képviselő-testületének**

**2023. szeptember 13. napján tartandó rendes ülésére.**

**Tárgy:** Társadalmi megbízatású alpolgármester megválasztása

**Előterjesztő:** Gulyás Tamás István polgármester

**Előterjesztés előkészítője:** dr. Kuji Eszter jegyző

**Törvényességi szempontból ellenjegyezte:** dr. Giba Zoltán jogi referens

**Előterjesztést előzetesen tárgyalja: -**

**A napirendet nyílt ülésen kell tárgyalni.**

**A döntés elfogadásához titkos, minősített szavazattöbbség szükséges.**

**Tisztelt Képviselő-testület!**

A Képviselő-testület által megválasztott társadalmi megbízatású alpolgármester, Bardócz Gábor megbízatása 2023. szeptember 13. napjával megszűnik.

A Magyarország helyi önkormányzatairól szóló 2011. évi CLXXXIX. törvény értelmében:

*74. § (1) A képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert, főpolgármester-helyettest, a megye közgyűlése alelnököt (a továbbiakban együtt: alpolgármester) választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.*

Ennek megfelelően, a képviselő-testület joga és kötelezettsége új alpolgármestert választani.

A fenti törvényi rendelkezéssel összhangban áll Nagytarcsa Község Önkormányzata Képviselő-testületének az önkormányzat szervezeti és működési szabályzatáról szóló 8/2022. (VII.26.)önkormányzati rendelete, amely alapján:

*26. § (1) A Képviselő-testület a Polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert választ. Az alpolgármestert a Képviselő-testület saját tagjai közül választja meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg. Az alpolgármester megbízatását társadalmi megbízatásban látja el.*

*(2) Az alpolgármester vagyonnyilatkozatot köteles tenni.*

A Polgármester írásban tett javaslatot arra, hogy az új, társadalmi megbízatású alpolgármester Barna Ervin Árpád képviselő legyen.

Az alpolgármester tiszteletdíjára és költségtérítésére vonatkozó szabályokat a Mötv. alábbi bekezdései rögzítik:

*71. § …*

*(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1 300 000 forint….*

*…*

*(4) A polgármester illetménye a (2) bekezdésben meghatározott összeg*

*…*

*e) 65%-a az 5001-10 000 fő lakosságszámú település polgármestere esetében;*

*…*

*(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat.*

*80.§ …*

1. *A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.*
2. *A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.*

A jogszabályi előírásoknak megfelelően a társadalmi megbízatású alpolgármester havi tiszteletdíja maximum bruttó 380 250,- Ft, költségtérítésének havi összege maximum bruttó 57 037,- Ft lehet.

1. **Határozati javaslat**

**Nagytarcsa Község Önkormányzata Képviselő-testületének ……/2023.(IX.13.) határozata**

Nagytarcsa Község Önkormányzatának Képviselő-testülete úgy határoz, hogy Barna Ervin Árpád képviselőt 2023. szeptember 13. napjától társadalmi megbízatású alpolgármesternek megválasztja.

Felelős: polgármester

Hatálya: azonnal

1. **Határozati javaslat**

**Nagytarcsa Község Önkormányzata Képviselő-testületének ……/2023.(IX.13.) határozata**

Nagytarcsa Község Önkormányzatának Képviselő-testülete úgy határoz, Barna Ervin Árpád társadalmi megbízatású alpolgármester tiszteletdíját 2023. szeptember 13. napjától bruttó

………….Ft-ban, költségtérítését ………….. Ft-ban állapítja meg.

Felelős: polgármester

Hatálya: 2023. szeptember 15.

Nagytarcsa, 2023. szeptember 13.

 Gulyás Tamás István

 polgármester